ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ദോഹ ഡയമണ്ട് ലീഗിൽ ഒന്നാം സ്ഥാനം നേടിയ നീരജ് ചോപ്രയ്ക്ക് പ്രധാനമന്ത്രിയുടെ അഭിനന്ദനം
ദോഹ ഡയമണ്ട് ലീഗിൽ ഒന്നാം സ്ഥാനം നേടിയ നീരജ് ചോപ്രയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു:
"ഈ വർഷത്തെ ദോഹ ഡയമണ്ട് ലീഗിൽ നീരജ് ചോപ്ര ലോക ലീഡ് ത്രോയിൽ 88.67 മീറ്ററോടെ ഒന്നാം സ്ഥാനം നേടി തിളങ്ങി. അദ്ദേഹത്തിന് അഭിനന്ദനങ്ങൾ! മുന്നോട്ടുള്ള പരിശ്രമങ്ങൾക്ക് ആശംസകൾ.
ND
(
പ്രത്യേക സേവനങ്ങളും ഫീച്ചറുകളും
ദേശീയ സ്റ്റാർട്ടപ്പ് ദിനാഘോഷങ്ങൾ: വനിതാ സംരംഭകർക്കായി കൊച്ചിയിൽ ദ്വിദിന ശിൽപശാല നടത്തി
കൊച്ചി: ജനുവരി 11, 2023
കേന്ദ്ര വാണിജ്യ വ്യവസായ മന്ത്രാലയത്തിന് കീഴിലുള്ള സ്റ്റാർട്ടപ്പ് ഇന്ത്യയുമായി സഹകരിച്ച് കേരള സ്റ്റാർട്ടപ്പ് മിഷൻ  2023 ജനുവരി 10 മുതൽ 11 വരെ കൊച്ചി കളമശ്ശേരിയിലെ ഇന്റഗ്രേറ്റഡ് സ്റ്റാർട്ടപ്പ് കോംപ്ലക്സിൽ ദ്വിദിന ശിൽപശാല സംഘടിപ്പിച്ചു. ജനുവരി 16 ന്, വരുന്ന ദേശീയ സ്റ്റാർട്ടപ്പ് ദിനത്തിന് മുന്നോടിയായി വനിതാ സംരംഭകർക്കും താല്പര്യമുള്ള വനിതകൾക്കും തങ്ങളുടെ അനുഭവങ്ങൾ പങ്കുവെക്കുന്നതിനും വ്യവസായ പ്രമുഖരുമായി സംവദിക്കുന്നതിനുമുള്ള ഒരു വേദിയാണ് ശിൽപശാല വാഗ്ദാനം ചെയ്തത്.
സ്റ്റാർട്ടപ്പ് സംവിധാനങ്ങളിൽ നിന്നുള്ള വനിതാ സംരംഭകർക്ക് ബിസിനസ്സ് ലോകവുമായി പരിചയപ്പെടാൻ സൗകര്യമൊരുക്കിയ ശില്പശാലയിൽ വ്യവസായ പ്രമുഖരും പ്രമുഖ സ്റ്റാർട്ടപ്പ് വ്യക്തിത്വങ്ങളും പങ്കെടുത്തു.
സ്റ്റാർട്ടപ്പ് ഇന്ത്യാ മേധാവി ആസ്ത ഗ്രോവർ, നിക്ഷേപ വിദഗ്ധയായ ഖുശ്ബു വർമ, സോഷ്യൽ എന്റർപ്രണർ ലക്ഷ്മി മേനോൻ, ടീം വൺ അഡ്വർടൈസിങ് കമ്പനി മേധാവി വിനോദിനി സുകുമാർ, പ്രോഹബ് പ്രോസസ് മാനേജ്മെന്റ് സിഇഒ ശ്രീദേവി കെ, ഗ്രീൻ പെപ്പർ സിഇഒ കൃഷ്ണകുമാർ, നിക്ഷേപകൻ ശേഷാദ്രിനാഥൻ കൃഷ്ണൻ തുടങ്ങിയവർ പ്രസംഗിച്ചു.
കെഎസ്യുഎമ്മിന്റെ പ്രവർത്തനങ്ങൾ, സ്റ്റാർട്ട്-അപ്പ് ഇന്ത്യയുടെ പദ്ധതികൾ, വിപണി പ്രവേശനം, ഉൽപ്പന്ന മൂല്യം, ബ്രാൻഡ് നിർമ്മാണം, പിച്ചിംഗ്, നിക്ഷേപ തന്ത്രങ്ങൾ തുടങ്ങിയ വിഷയങ്ങളാണ് ഉദ്ഘാടന ദിവസം ശില്പശാല ചർച്ച ചെയ്ത വിഷയങ്ങൾ. സ്റ്റാർട്ടപ്പ് ആശയങ്ങളുടെയും സംരംഭങ്ങളുടെയും പിച്ചിംഗ്, വ്യവസായ പ്രമുഖരുമായി ആശയവിനിമയം എന്നിവയും പരിപാടിയുടെ ഭാഗമായി നടന്നു.
 ചെയ്തു. തുടർന്ന്, അവരുടെ പ്രകടനം മെച്ചപ്പെടുത്തുന്നതിന് പാനൽ അവർക്ക് നിർദേശങ്ങൾ നൽകി.
പ്രത്യേക സേവനങ്ങളും ഫീച്ചറുകളും
ഭക്ഷ്യധാന്യങ്ങളുടെ വിലവർധന നിയന്ത്രിക്കാൻ എഫ് സി ഐയുടെ ഇ-ലേലം
തിരുവനന്തപുരം 2023 ജൂൺ 30
വിപണി വിലയിലെ വർദ്ധന നിയന്ത്രിക്കുന്നതിന്റെ ഭാഗമായി ഫുഡ് കോർപ്പറേഷൻ ഓഫ് ഇന്ത്യ കേരള റീജിയൺ ഓപ്പൺ മാർക്കറ്റ് സെയിൽ സ്കീം പ്രകാരം ആഴ്ച തോറുമുള്ള ഭക്ഷ്യധാന്യങ്ങളുടെ ഇ-ലേലം വഴി സെൻട്രൽ പൂൾ സ്റ്റോക്കിൽ നിന്നുള്ള അരിയും ഗോതമ്പും വാങ്ങാൻ സ്വകാര്യ കക്ഷികൾക്ക് അവസരം ഒരുക്കുന്നു. എല്ലാ വെള്ളിയാഴ്ചയും ടെൻഡർ പ്രസിദ്ധീകരിക്കുകയും ഇത് സംബന്ധിച്ച് ഒരു അറിയിപ്പ് ഉണ്ടാകുന്നതുവരെ തുടർന്ന് വരുന്ന ബുധനാഴ്ച ഇ-ലേലം നടത്തുകയും ചെയ്യും. ടെൻഡർ സംബന്ധിച്ച യോഗ്യത, നിബന്ധനകൾ ഉൾപ്പെടെയുള്ളവ ഫുഡ് കോർപ്പറേഷൻ ഓഫ് ഇന്ത്യയുടെ ഔദ്യോഗിക വെബ്സൈറ്റായ www.fci.gov.in ൽ നിന്നോ www.valuejunction.in/fci എന്ന വെബ്സൈറ്റിൽ നിന്നോ ഡൗൺലോഡ് ചെയ്യാവുന്നതാണ്.
NS
(Visitor Counter : 39
ധനകാര്യ മന്ത്രാലയം
കേരളം,പശ്ചിമ ബംഗാൾ എന്നീ രണ്ട് സംസ്ഥാനങ്ങൾ കൂടി ജി എസ് ടി നടപ്പാക്കിയത് മൂലമുണ്ടായ വരുമാന നഷ്ടം നികത്തുന്നതിന്, കേന്ദ്ര ഗവൺമെന്റിന്റെ ഓപ്ഷൻ- ഒന്ന് സ്വീകരിച്ചു.
ജി എസ് ടി നടപ്പാക്കിയത് മൂലമുണ്ടായ വരുമാനനഷ്ടം നികത്തുന്നതിന് ഓപ്ഷൻ- ഒന്ന് സ്വീകരിക്കാനുള്ള സന്നദ്ധത കേരളം, പശ്ചിമ ബംഗാൾ സംസ്ഥാന ഗവൺമെന്റ്കൾ കേന്ദ്രത്തെ അറിയിച്ചു. ഇതോടെ ഈ ഓപ്ഷൻ സ്വീകരിച്ച സംസ്ഥാനങ്ങളുടെ എണ്ണം 25 ആയി.നിയമസഭകളോട് കൂടിയ 3 കേന്ദ്രഭരണപ്രദേശങ്ങളും ഓപ്ഷൻ- ഒന്ന് തിരഞ്ഞെടുക്കാൻ തീരുമാനിച്ചു.
ജി എസ് ടി നടപ്പാക്കിയത് മൂലമുണ്ടായ വരുമാന നഷ്ട തുക, കേന്ദ്ര ഗവൺമെന്റ് അനുവദിച്ച പ്രത്യേക വായ്പ ജാലകം വഴി, സംസ്ഥാനങ്ങൾക്ക് ലഭിക്കും.2020 ഒക്ടോബർ 23 മുതൽ ഈ ഈ ജാലകം പ്രവർത്തന സജ്ജമാണ്.ഇതുവഴി കേന്ദ്ര ഗവൺമെന്റ് നാല് ഗഡുക്കളായി സംസ്ഥാനങ്ങൾക്ക് വേണ്ടി 24,000 കോടി രൂപ കടമെടുത്തു കഴിഞ്ഞു.2020 ഒക്ടോബർ 23, നവംബർ 2, നവംബർ 9, നവംബർ 23 എന്നീ ദിവസങ്ങളിലായി, ഓപ്ഷൻ- ഒന്ന് തിരഞ്ഞെടുത്ത എല്ലാ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കേന്ദ്ര ഗവൺമെന്റ് ഈ തുക കൈമാറി. അടുത്തഘട്ടം കടമെടുക്കൽ വഴി സംഭരിക്കുന്ന തുക, ഇനിമുതൽ കേരളത്തിനും പശ്ചിമബംഗാളിനും ലഭിക്കും.
ഓപ്ഷൻ- ഒന്ന് തെരഞ്ഞെടുക്കുന്നത് വഴി ചരക്ക് സേവന നികുതി നടപ്പാക്കിയത് മൂലമുണ്ടായ വരുമാന നഷ്ടം പരിഹരിക്കുന്നതിന്,പ്രത്യേക ജാലക സംവിധാനം വഴി വായ്പ എടുക്കുന്നതിനുള്ള അനുമതി ലഭിക്കും. കൂടാതെ ,2020 മെയ് 17ന് ആത്മ നിർഭർ ഭാരത് പദ്ധതിയുടെ ഭാഗമായി കേന്ദ്ര ഗവൺമെന്റ് അനുവദിച്ച 2 ശതമാനം അധിക വായ്പയിൽ നിന്ന്, സംസ്ഥാന ആഭ്യന്തര ഉത്പാദനത്തിന്റെ 0.50% അവസാന ഗഡുവായി നിരുപാധികം വായ്പ എടുക്കാനുള്ള അനുമതിയും സംസ്ഥാനങ്ങൾക്ക് ലഭിക്കും.1.1 ലക്ഷം കോടി രൂപയുടെ പ്രത്യേക വായ്പ ജാലകത്തിനു പുറമെയാണിത്. കേരളവും പശ്ചിമബംഗാളും ഓപ്ഷൻ- ഒന്ന് സ്വീകരിച്ചതിനെത്തുടർന്ന് കേരളത്തിന് 4522 കോടി രൂപയും,, പശ്ചിമ ബംഗാളിന് 6,787 കോടി രൂപയും അധിക വായ്പ എടുക്കുന്നതിന് കേന്ദ്ര ഗവൺമെന്റ് അനുമതി നൽകി.
പ്രത്യേക സേവനങ്ങളും ഫീച്ചറുകളും
മധ്യമേഖലാ പ്രാദേശിക തപാല് അദാലത്ത്
കൊച്ചി: ഓഗസ്റ്റ് 31, 2023
2023 ലെ മൂന്നാം പാദത്തിലെ, കേരള സർക്കിളിന്റെ മധ്യമേഖലാ പ്രാദേശിക തപാല് അദാലത്ത്, 2023 സെപ്റ്റംബർ 12-ന് ഗൂഗിൾ മീറ്റ് വഴി ഓൺലൈൻ ആയി രാവിലെ 11 മണിക്ക് നടത്തും.
കൊച്ചി ആസ്ഥാനമായ മധ്യ മേഖലയിൽ വരുന്ന മാവേലിക്കര, ആലപ്പുഴ, ചങ്ങനാശ്ശേരി, കോട്ടയം, ഇടുക്കി, ആലുവ, എറണാകുളം, ഇരിങ്ങാലക്കുട, തൃശൂര്, ലക്ഷദ്വീപ് ഡിവിഷനുകള്ക്ക് കീഴിലുള്ള പോസ്റ്റ് ഓഫീസുകളിലെ കൗണ്ടര് സേവനങ്ങള്, സേവിങ്സ് ബാങ്ക്, മണിയോഡര് തുടങ്ങിയവ സംബന്ധിച്ച പരാതികള് അദാലത്തില് പരിഗണിക്കും.
പരാതികള്/അഭിപ്രായങ്ങൾ അദാലത്തില് ഉന്നയിക്കാന് ആഗ്രഹിക്കുന്നവര് adpgcr.keralapost[at]gmail[dot]com അഥവാ pmgcr.keralapost[at]gmail[dot]com എന്ന ഇ-മെയിൽ വിലാസങ്ങളിലോ, അല്ലെങ്കിൽ ശ്രീമതി വി അമ്പിളി , അസിസ്റ്റന്റ് ഡയറക്ടര് , ഓഫിസ് ഓഫ് ദ് പോസ്റ്റ്മാസ്റ്റര് ജനറല്, സെന്ട്രല് റീജിയണ്, കൊച്ചി- 682020 എന്ന വിലാസത്തിലോ 2023 സെപ്റ്റംബർ 6-നോ അതിനു മുന്പോ ആയി ലഭിക്കുന്ന വിധത്തില് അയക്കേണ്ടതാണ്. പരാതികള് അയക്കുന്ന ഇ-മെയിലിൽ ‘Regional Dak Adalat: September 2023’ എന്ന് രേഖപ്പെടുത്തേണ്ടതാണ്.
പരാതികൾ അയക്കുന്നവർ മൊബൈൽ നമ്പറും ഇ-മെയിൽ വിലാസവും പരാതിയിൽ കൃത്യമായി രേഖപ്പെടുത്തിയിരിക്കണം.
(പരാതികൾ അയക്കുന്നവര്ക്കുള്ള ഗൂഗിൾ മീറ്റ് ഐഡിയും സമയവും ഇ-മെയിൽ വഴി നേരിട്ട് അറിയിക്കുന്നതാണ്.
മുന് അദാലത്തുകളില് പരിഗണിക്കപ്പെട്ടിട്ടുള്ള പരാതികള് അയക്കേണ്ടതില്ല.
പ്രധാനമന്ത്രിയുടെ ഓഫീസ്
പ്രധാനമന്ത്രി നരേന്ദ്ര മോദിയും ഫ്രഞ്ച് പ്രസിഡന്റ് ഇമ്മാനുവൽ മാക്രോണും തമ്മിലുള്ള ടെലിഫോൺ സംഭാഷണം
പ്രധാനമന്ത്രി നരേന്ദ്ര മോദിയും ഫ്രഞ്ച് പ്രസിഡന്റ് ഇമ്മാനുവൽ മാക്രോണും തമ്മിൽ ഇന്ന് ടെലിഫോണിൽ സംസാരിച്ചു
ഇന്ത്യയുടെ കോവിഡ് പ്രതികരണത്തിന് ഫ്രാൻസ് നൽകിയ സഹായത്തിന് പ്രധാനമന്ത്രി മോദി പ്രസിഡന്റ് മാക്രോണിന് നന്ദി പറഞ്ഞു. ഇരു നേതാക്കളും പരസ്പര താൽപ്പര്യമുള്ള ഉഭയകക്ഷി, പ്രാദേശിക, ആഗോള വിഷയങ്ങൾ ചർച്ച ചെയ്യുകയും അടുത്തിടെ സമാപിച്ച ഇന്ത്യ-യൂറോപ്യൻ യൂണിയൻ നേതാക്കളുടെ യോഗത്തിന്റെ അനുകൂല ഫലങ്ങളിൽ സംതൃപ്തി പ്രകടിപ്പിക്കുകയും ചെയ്തു. നേതാക്കൾ പരസ്പര താൽപ്പര്യമുള്ള ഉഭയകക്ഷി, പ്രാദേശിക, ആഗോള വിഷയങ്ങൾ ചർച്ച ചെയ്യുകയും അടുത്തിടെ സമാപിച്ച ഇന്ത്യ-യൂറോപ്യൻ യൂണിയൻ നേതാക്കളുടെ യോഗത്തിന്റെ അനുകൂല ഫലങ്ങളിൽ സംതൃപ്തി പ്രകടിപ്പിക്കുകയും ചെയ്തു.
സന്തുലിതവും സമഗ്രവുമായ സ്വതന്ത്ര വ്യാപാര, നിക്ഷേപ കരാറുകൾക്കായുള്ള ചർച്ചകൾ പുനരാരംഭിക്കുന്നത് സംബന്ധിച്ച പ്രഖ്യാപനങ്ങൾ, ഇന്ത്യ-ഇയു കണക്റ്റിവിറ്റി പങ്കാളിത്തം എന്നിവ സ്വാഗതാർഹമാണെന്ന് ഇരു നേതാക്കളും അഭിപ്രായപ്പെട്ടു.
അടുത്ത കാലത്തായി ഇന്ത്യയും ഫ്രാൻസുമായുള്ള തന്ത്രപരമായ പങ്കാളിത്തം നേടിയ ആഴത്തിലും കരുത്തിലും രണ്ട് നേതാക്കളും സംതൃപ്തി പ്രകടിപ്പിക്കുകയും കോവിഡിന് ശേഷമുള്ള കാലഘട്ടത്തിൽ ഒരുമിച്ച് പ്രവർത്തിക്കാൻ സമ്മതിക്കുകയും ചെയ്തു.
സാഹചര്യങ്ങൾ അനുകൂലമാകുന്ന നേരത്തു് ഇന്ത്യ സന്ദർശിക്കാൻ പ്രസിഡന്റ് മാക്രോണിനുള്ള ക്ഷണം പ്രധാനമന്ത്രി മോദി ആവർത്തിച്ചു.
(
പ്രധാനമന്ത്രിയുടെ ഓഫീസ്
വിശാഖപട്ടണത്തെ വാതക ചോര്ച്ച പ്രധാനമന്ത്രി വിലയിരുത്തി
പ്രശ്നം പരിഹരിക്കാന് എല്ലാ ശ്രമങ്ങളും നടത്തിവരുന്നു
വിശാഖപട്ടണത്തെ വാതക ചോര്ച്ച സൃഷ്ടിച്ച പ്രശ്നങ്ങള് കൈകാര്യംചെയ്യുന്നതു വിലയിരുത്താന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ഉന്നതതല യോഗം നടന്നു. ദുരന്ത ബാധിതരായ ജനങ്ങളുടെ സുരക്ഷ ഉറപ്പാക്കുന്നതിനും ദുരന്തസ്ഥലം സുരക്ഷിതമാക്കുന്നതിനും കൈക്കൊണ്ട നടപടികളെക്കുറിച്ച് അദ്ദേഹം വിശദമായി ചര്ച്ച ചെയ്തു. പ്രതിരോധ മന്ത്രി ശ്രീ. രാജ്നാഥ് സിങ്, ആഭ്യന്തര മന്ത്രി ശ്രീ. അമിത് ഷാ, ആഭ്യന്തര സഹ മന്ത്രിമാരായ ശ്രീ. നിത്യാനന്ദ റായ്, ശ്രീ. ജി.കിഷന് റെഡ്ഡി, മുതിര്ന്ന ഉദ്യോഗസ്ഥര് എന്നിവര് പങ്കെടുത്തു.
അപകടം നടന്നതായ വിവരം ഇന്നു രാവിലെ അറിഞ്ഞയുടന് പ്രധാനമന്ത്രിയും ആഭ്യന്തര മന്ത്രിയും ആന്ധ്രാപ്രദേശ് മുഖ്യമന്ത്രിയുമായി സംസാരിക്കുകയും പ്രശ്നം കൈകാര്യം ചെയ്യുന്നതിന് ആവശ്യമായ സഹായവാഗ്ദാനം നടത്തുകയും ചെയ്തു. ഇരുവരും സ്ഥിതിഗതികള് സൂക്ഷ്മമായി നിരീക്ഷിച്ചുവരികയാണ്.
ഈ യോഗം കഴിഞ്ഞ ഉടന് പ്രശ്നം കൈകാര്യം ചെയ്യുന്നതിനായി ക്യാബിനറ്റ് സെക്രട്ടറി ആഭ്യന്തരം, പരിസ്ഥിതി, വനവും കാലാവസ്ഥാ വ്യതിയാനവും, രാസവസ്തുക്കളും പെട്രോകെമിക്കലും, ഫാര്മസ്യൂട്ടിക്കല്സ്, വാര്ത്താവിതരണ പ്രക്ഷേപണം എന്നീ മന്ത്രാലയങ്ങളുടെ സെക്രട്ടറിമാരും ദേശീയ ദുരന്ത നിവാരണ അതോറിറ്റി അംഗങ്ങളും ദേശീയ ദുരന്ത നിവാരണ സേന ഡയറക്ടര് ജനറലും ഹെല്ത്ത് സര്വീസസ് ഡയറക്ടര് ജനറലും എ.ഐ.ഐ.എം.എസ്. ഡയറക്ടറും മറ്റു വൈദ്യശാസ്ത്ര വിദഗ്ധരുമായി ചേര്ന്ന് അവലോകന യോഗം നടത്തി. പ്രധാനമന്ത്രിയുടെ പ്രിന്സിപ്പല് സെക്രട്ടറിയും യോഗത്തില് പങ്കെടുത്തു.
പൂനെയില്നിന്ന് ദേശീയ ദുരന്ത നിവാരണ സേനയുടെ സി.ബി.ആര്.എന്.  സംഘത്തെയും നാഗ്പൂര് ദേശീയ പരിസ്ഥിതി എന്ജിനീയറിങ് ഗവേഷണ കേന്ദ്രത്തില്നിന്നുള്ള വിദഗ്ധ സംഘത്തെയും പ്രതിസന്ധി നേരിടുന്നതിനായി സംസ്ഥാന ഗവണ്മെന്റിനെ സഹായിക്കുന്നതിനായി ഉടന് വിശാഖപട്ടണത്തേക്ക് അയക്കാന് തീരുമാനിച്ചു. ചോര്ച്ച നിമിത്തമുണ്ടാകുന്ന ഹ്രസ്വകാല, ദീര്ഘകാല ആരോഗ്യ പ്രത്യാഘാതങ്ങള് പരിഹരിക്കാന്കൂടിയാണു വിദഗ്ധ സംഘങ്ങളെ അയയ്ക്കുന്നത്.
വിശാഖപട്ടണം ജില്ലയിലെ ഗോപാലപട്ടണം മണ്ഡലില് ആര്.ആര്. വെങ്കിട്ടപുരം ഗ്രാമത്തില് ഇന്നു പുലര്ച്ചെ മൂന്നിനാണ് ഒരു കെമിക്കല് പ്ലാന്റില് സ്റ്റൈറീന് വാതകം ചോര്ന്നത്. തൊട്ടടുത്തുള്ള നരവ, ബി.സി.കോളനി, ബാപ്പുജി നഗര്, കമ്പലപലം, കൃഷ്ണനഗര് എന്നീ ഗ്രാമങ്ങളെ വാതക ചോര്ച്ച ബാധിച്ചു. വിഷവാതകമായ സ്റ്റൈറീന് തൊലിക്കും കണ്ണുകളിലും ചൊറിച്ചില് ഉണ്ടാക്കുകയും ശ്വാസതടസ്സത്തിനും മറ്റും കാരണമായിത്തീരുകയും ചെയ്യും.
വിശാഖപട്ടണത്തുള്ള സി.ബി.ആര്.എന്. വിദഗ്ധര് ഉള്പ്പെട്ട ദേശീയ ദുരന്ത നിവാരണ സേനാ സംഘത്തെ സംസ്ഥാന ഗവണ്മെന്റിനും പ്രാദേശിക ഭരണ സംവിധാനത്തിനും പിന്തുണയേകാനായി ഒട്ടും വൈകാതെ തന്നെ വിന്യസിച്ചിരുന്നു. അപകടമുണ്ടായ സ്ഥലത്തിനു ചുറ്റും താമസിക്കുന്നവരെ ദേശീയ ദുരന്ത നിവാരണ സേനാ സംഘം ഉടന് തന്നെ ഒഴിപ്പിച്ചു. പൂനെ എന്.ഡി.ആര്.എഫില്നിന്നുള്ള പരിശീലനം സിദ്ധിച്ച സി.ബി.ആര്.എന്. സംഘവവും നാഗ്പൂരില്നിന്നുള്ള എന്.ഇ.ഇ.ആര്.ഐ. വിദഗ്ധ സംഘവും വിശാഖപട്ടണത്തിനു തിരിച്ചിട്ടുണ്ട്. ഇതിനു പുറമെ, സ്ഥലത്തുള്ള ഡോക്ടര്മാര്ക്കു ഡി.ജി.എച്ച്.എസ്. പ്രത്യേക വൈദ്യോപദേശം നല്കുകയും ചെയ്യും.
ചോര്ന്ന വാതക സംയുക്തത്തിന്റെ സ്വഭാവം, അതുണ്ടാക്കുന്ന പ്രത്യാഘാതങ്ങള്, വാതകം ശ്വസിക്കാന് ഇടയായവര്ക്ക് അനുഭവപ്പെടുന്ന അസ്വസ്ഥതകള്, പ്രഥമ ശുശ്രൂഷാ നടപടിക്രമങ്ങള്, ചെയ്യാവുന്നതും ചെയ്യരുതാത്തതുമായ കാര്യങ്ങള് എന്നിവ ഇവിടെ ലഭിക്കും.
പ്രത്യേക സേവനങ്ങളും ഫീച്ചറുകളും
വ്യാജ സന്ദേശങ്ങള്ക്കെതിരെ തപാല് വകുപ്പ്
ഇന്ത്യന് തപാല് വകുപ്പിന്റെ പേരില് കഴിഞ്ഞ ദിവസങ്ങളായി വിവിധ വ്യാജ വെബ് വിലാസം / വെബ്സൈറ്റുകള് വാട്സ് ആപ്പ് അടക്കമുള്ള സമൂഹ മാധ്യമങ്ങള് വഴി പ്രചരിക്കുന്നുണ്ട്. ടെലിഗ്രാം, ഇന്സ്റ്റാഗ്രാം വഴിയും, ഇമെയില്, എസ്എംഎസ് വഴിയും ഡഞഘകള്  ഇന്ത്യന് പോസ്റ്റല് വകുപ്പ് മുഖാന്തിരം ഗവണ്മെന്റ് സബ്സിഡികള് വിതരണം ചെയ്യുന്നു എന്ന തരത്തില് ഒരു ലിങ്ക് വാട്സ് ആപ്പ് പോലുള്ള സമൂഹ മാധ്യമങ്ങളിലൂടെ തട്ടിപ്പുകാര് പുറത്തുവിടുന്നു.
ഇത്തരം വ്യാജപ്രചാരണങ്ങളില് വീണുപോകരുതെന്നു പൊതുജന താത്പര്യാര്ത്ഥം ഇന്ത്യന് തപാല് വകുപ്പ് അറിയിച്ചുകൊള്ളുന്നു. ഇന്ത്യന് തപാല് വകുപ്പ് ഇപ്രകാരത്തില് ആര്ക്കും സമ്മാനങ്ങള് നല്കുന്നില്ല. ജനനത്തീയതി, അക്കൗണ്ട് നമ്പറുകള്, മൊബൈല് നമ്പറുകള്, ജനനസ്ഥലം, ഛഠജ മുതലായ വ്യക്തിപരമായി തിരിച്ചറിയാവുന്ന വിവരങ്ങളൊന്നും പങ്കിടരുതെന്നും അഭ്യര്ത്ഥിക്കുന്നു.
ഈ URL-കള് / ലിങ്കുകള് / വെബ്സൈറ്റുകള് എന്നിവ വിവിധ പ്രതിരോധ സംവിധാനങ്ങളിലൂടെ തടയുവാനും നീക്കം ചെയ്യാനും ഇന്ത്യ പോസ്റ്റ് ആവശ്യമായ നടപടി സ്വീകരിക്കുന്നുണ്ട്. വ്യാജ / തെറ്റായ സന്ദേശങ്ങള് / ആശയവിനിമയങ്ങള് / ലിങ്കുകള് എന്നിവയില് വിശ്വസിക്കുകയോ പ്രതികരിക്കുകയോ ചെയ്യരുതെന്ന് പൊതുസമൂഹത്തോട് ഒരിക്കല് കൂടി അഭ്യര്ത്ഥിക്കുന്നു.
സുരക്ഷാ മുന്കരുതലുകള്
1. ഇന്ത്യാ പോസ്റ്റിന്റെ പേരില് പ്രചരിക്കുന്ന ലിങ്ക് അവഗണിക്കുക. അതില് ക്ലിക്ക് ചെയ്യുകയോ, ആര്ക്കും അയച്ചു കൊടുക്കുകയോ അരുത്. ഇന്ത്യന് തപാല് വകുപ്പ് ഇപ്രകാരത്തില് ആര്ക്കും സമ്മാനങ്ങള് നല്കുന്നില്ല.
2. യഥാര്ത്ഥ ഇന്ത്യന് തപാല് വകുപ്പ്  വെബ്സൈറ്റിന്റെ ശരിയായ വെബ് വിലാസം  ശ്രദ്ധിക്കുക. ഇപ്പോള് പ്രചരിക്കുന്ന വ്യാജ വെബ്സൈറ്റിന്റെ തെറ്റിദ്ധരിപ്പിക്കുന്ന വെബ് വിലാസം തിരിച്ചറിയുക.
(--ND--
പ്രധാനമന്ത്രിയുടെ ഓഫീസ്
ബെംഗളൂരു മെട്രോയുടെ പർപ്പിൾ ലൈനിലെ രണ്ട് പ്രധാന പാതകളിൽ സർവീസ് ആരംഭിച്ചതിൽ പ്രധാനമന്ത്രി സന്തോഷം പ്രകടിപ്പിച്ചു
ബെംഗളൂരു മെട്രോയുടെ പർപ്പിൾ ലൈനിലെ രണ്ട് പ്രധാന പാതകളിൽ സർവീസ് ആരംഭിച്ചതിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു.
കേന്ദ്രമന്ത്രി ശ്രീ ഹർദീപ് പുരിയുടെ ട്വീറ്റിന് മറുപടിയായി പ്രധാനമന്ത്രി എക്സിൽ പോസ്റ്റ് ചെയ്തു:
"ബെംഗളൂരു മെട്രോയുടെ പർപ്പിൾ ലൈനിലെ രണ്ട് പ്രധാനപാതകളിൽ സർവീസ് ആരംഭിച്ചതിൽ തീർത്തും സന്തോഷമുണ്ട്. ബെംഗളൂരു നിവാസികൾക്ക് ജീവിതം സുഗമമാക്കുന്നതിനുള്ള മറ്റൊരു സുപ്രധാന ചുവടുവെപ്പാണിത്."
Absolutely delighted by the commencement of services on two key stretches of the Purple Line of the Bengaluru Metro. This marks another significant step in enhancing ‘Ease of Living’ for the residents of Bengaluru. https://t.co/CMpe0FnjiE
— Narendra Modi  October 9, 2023
ಬೆಂಗಳೂರು ಮೆಟ್ರೋದ ನೇರಳೆ ಮಾರ್ಗದ ಎರಡು ಪ್ರಮುಖ ವಿಸ್ತರಣೆಗಳಲ್ಲಿ ಸೇವೆಗಳು ಪ್ರಾರಂಭವಾಗಿರುವುದು ಸಂತೋಷ ತಂದಿದೆ. ಇದು ಬೆಂಗಳೂರಿನ ನಿವಾಸಿಗಳಿಗೆ 'ಸುಲಭ ಜೀವನ' ವನ್ನು ಹೆಚ್ಚಿಸುವಲ್ಲಿ ಮತ್ತೊಂದು ಮಹತ್ವದ ಹೆಜ್ಜೆಯಾಗಿದೆ. https://t.co/CMpe0FnjiE
— Narendra Modi  October 9, 2023
ധനകാര്യ മന്ത്രാലയം
സെബിയും കാനഡയിലെ മാനിറ്റോബ സെക്യൂരിറ്റീസ് കമ്മീഷനും തമ്മിലുള്ള ധാരണാപത്രത്തിന് കേന്ദ്ര മന്ത്രിസഭയുടെ അംഗീകാരം
സെക്യൂരിറ്റീസ് ആൻഡ് എക്സ്ചേഞ്ച് ബോർഡ് ഓഫ് ഇന്ത്യയും കാനഡയിലെ മാനിറ്റോബ സെക്യൂരിറ്റീസ് കമ്മീഷനും തമ്മിൽ ഉഭയകക്ഷി ധാരണാപത്രം ഒപ്പിടുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അംഗീകാരം നൽകി.
പ്രയോജനങ്ങൾ:
- ധാരണാപത്രം, സെക്യൂരിറ്റീസ് നിയന്ത്രണങ്ങളുടെ മേഖലയിൽ അതിർത്തി കടന്നുള്ള സഹകരണത്തിന് ഔപചാരികമായ അടിസ്ഥാനം ഒരുക്കും. പരസ്പര സഹായം സുഗമമാക്കുകയും മേൽനോട്ട പ്രവർത്തനങ്ങളുടെ കാര്യക്ഷമമായ പ്രകടനത്തിന് സംഭാവന നൽകുകയും സാങ്കേതിക അറിവ് നൽകുന്നതിന് സഹായിക്കുകയും, സെക്യൂരിറ്റീസ് മാർക്കറ്റുകൾക്കുള്ള നിയന്ത്രണങ്ങളും നിയമങ്ങളും ഫലപ്രദമായി നടപ്പിലാക്കാൻ സഹായിക്കുകയും ചെയ്യും.
- ധാരണാപത്രം മാനിറ്റോബയിൽ നിന്നുള്ള നിക്ഷേപകരെ സെബിയിൽ ഫോറിൻ പോർട്ട്ഫോളിയോ ഇൻവെസ്റ്റർ  രജിസ്ട്രേഷന് യോഗ്യരാക്കും.
കാനഡയിലെ മാനിറ്റോബ പ്രവിശ്യയിൽ സ്ഥിതി ചെയ്യുന്ന സ്ഥാപനങ്ങൾ സെബിയിൽ ഫോറിൻ പോർട്ട്ഫോളിയോ ഇൻവെസ്റ്റർ ആയി രജിസ്റ്റർ ചെയ്യാൻ ആഗ്രഹിക്കുന്നു, അതിനായി ഒരു വിദേശ രാജ്യത്തിന്റെ / പ്രവിശ്യയുടെ സെക്യൂരിറ്റീസ് മാർക്കറ്റ് റെഗുലേറ്റർ ഇന്റർനാഷണലിൽ ഒപ്പിട്ടിരിക്കണം എന്നതാണ് മുൻ വ്യവസ്ഥകളിലൊന്ന്. ഓർഗനൈസേഷൻ ഓഫ് സെക്യൂരിറ്റീസ് കമ്മീഷനുകളുടെ ബഹുമുഖ ധാരണാപത്രം, മാനിറ്റോബയിൽ നിന്നുള്ള സ്ഥാപനങ്ങളെ സെബിയിൽ എഫ്പിഐ ആയി രജിസ്റ്റർ ചെയ്യാൻ അനുവദിക്കുന്നതിന് സെബിയുമായി ഒരു ഉഭയകക്ഷി ധാരണാപത്രം ഒപ്പിടേണ്ടത് അത്യാവശ്യമാണ്. ഈ ഉഭയകക്ഷി ധാരണാപത്രത്തിൽ ഒപ്പുവെക്കുന്നതിലൂടെ, 2,665 കോടി രൂപയുടെ മൊത്തം ആസ്തിയുള്ള മാനിറ്റോബയിലെ താമസക്കാരായ ഏകദേശം ഇരുപതോളം നിക്ഷേപകർക്ക് പ്രയോജനം ലഭിക്കുമെന്നും ഇന്ത്യൻ വിപണികളിൽ നിക്ഷേപം തുടരാൻ അർഹത നേടുമെന്നും പ്രതീക്ഷിക്കുന്നു.
--ND--
(Visitor Counter : 63
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
അവശേഷിക്കുന്ന സംസ്ഥാനങ്ങളിൽനിന്നുള്ള നെല്ല്/ അരി സംഭരണം ഇന്ന് മുതൽ ആരംഭിക്കും
ഖാരിഫ് വിപണന കാലയളവിലേക്ക് അവശേഷിക്കുന്ന സംസ്ഥാനങ്ങളിൽ നിന്നുള്ള നെല്ല്/ അരി സംഭരണ നടപടികൾ ഇന്നുമുതൽ ആരംഭിക്കാനും/ തുടരാനും കേന്ദ്ര ഭക്ഷ്യപൊതുവിതരണ വകുപ്പ് അനുമതി നൽകി. അതേസമയം കേരളത്തിൽ 21.9.2020 മുതലും പഞ്ചാബ്, ഹരിയാന എന്നിവിടങ്ങളിൽ 26.9. 2020 മുതലും നെല്ല് സംഭരണത്തിന് നൽകിയ അനുമതി മാറ്റമില്ലാതെ തുടരും. മിനിമം താങ്ങുവിലയ്ക്ക് കർഷകർക്ക് അവരുടെ ഉൽപ്പന്നങ്ങൾ വിൽക്കുന്നതിന് ഇത് വഴിയൊരുക്കും.
വരാനിരിക്കുന്ന ഖാരിഫ് വിപണന കാലയളവിലേക്കായി കേന്ദ്ര പൂളിലേക്ക് ഭക്ഷ്യധാന്യങ്ങൾ സംഭരിക്കുന്നതിന് ആവശ്യമായ ഏകീകൃത മാനദണ്ഡങ്ങൾ ഭക്ഷ്യ പൊതുവിതരണ വകുപ്പ് പുറത്തിറക്കിയിട്ടുണ്ട്. സംസ്ഥാനങ്ങളും കേന്ദ്ര ഭരണ പ്രദേശങ്ങളും പൊതുവിതരണo, മറ്റ് ക്ഷേമപദ്ധതികൾ എന്നിവ വഴി വിതരണം ചെയ്യുന്ന അരിയുടെ നിലവാരവും ഈ മാനദണ്ഡത്തിൽ ഉൾപ്പെടുന്നു.
ഖാരിഫ് വിപണന കാലയളവിലേക്കുള്ള നെല്ല് /അരി സംഭരണം കർശനമായും ഈ മാനദണ്ഡങ്ങൾ അനുസരിച്ച് ആയിരിക്കണമെന്ന് എല്ലാ സംസ്ഥാനങ്ങൾ/ കേന്ദ്ര ഭരണ പ്രദേശങ്ങൾ, ഫുഡ് കോർപ്പറേഷൻ ഓഫ് ഇന്ത്യ എന്നിവയ്ക്ക് നിർദ്ദേശം നൽകിയിട്ടുണ്ട്. ഭക്ഷ്യധാന്യം തടസ്സമില്ലാതെ സംഭരിക്കുന്നതിനും കർഷകർക്ക് താങ്ങുവില നൽകുന്നത് ഉറപ്പാക്കാനും സംസ്ഥാനങ്ങളിലെ സംഭരണ ഏജൻസികളോടും ഫുഡ് കോർപ്പറേഷൻ ഓഫ് ഇന്ത്യയോടും ആവശ്യപ്പെട്ടിട്ടുണ്ട്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 97.23 കോടി ഡോസ് വാക്സിന്
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 15,981 പേര്ക്ക് ; കഴിഞ്ഞ എട്ട് ദിവസമായി 20,000 ല് താഴെ കേസുകള്.
രോഗമുക്തി നിരക്ക് 98.08% ; 2020 മാര്ച്ചിനുശേഷം ഏറ്റവും ഉയര്ന്ന നിലയില്
കഴിഞ്ഞ 24 മണിക്കൂറിനിടെ 17,861 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,33,99,961 ആയി
ചികിത്സയിലുള്ളത് ആകെ രോഗബാധിതരുടെ ഒരു ശതമാനത്തില് താഴെ മാത്രം ; നിലവില് 0.59 ശതമാനം ; 2020 മാര്ച്ചിനുശേഷം ഏറ്റവും കുറഞ്ഞ നിലയില്
രാജ്യത്ത് നിലവില് ചികിത്സയിലുള്ളത് 2,01,632 പേര്; 218 ദിവസത്തിനിടെ ഏറ്റവും കുറവ്
പ്രതിവാര രോഗസ്ഥിരീകരണ നിരക്ക്  കഴിഞ്ഞ 113 ദിവസമായി 3 ശതമാനത്തില് താഴെ
പ്രതിദിന രോഗസ്ഥിരീകരണ നിരക്ക്  കഴിഞ്ഞ 47 ദിവസമായി 3 ശതമാനത്തില് താഴെ
ആകെ നടത്തിയത് 58.98 കോടി പരിശോധന.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 171.79 കോടി കവിഞ്ഞു
കഴിഞ്ഞ 24 മണിക്കൂറിനിടെ വിതരണം ചെയ്തത് 48.18 ലക്ഷത്തിലധികം ഡോസ് വാക്സിനുകള്
രോഗമുക്തി നിരക്ക് നിലവില് 97.17%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 58,077 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം നിലവില് 6,97,802
പ്രതിവാര രോഗസ്ഥിരീകരണ നിരക്ക് 5.76%
കഴിഞ്ഞ 24 മണിക്കൂറിനിടെ നല്കിയ 48.18 ലക്ഷത്തിലധികം  ഡോസുള്പ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 171.79 കോടി  പിന്നിട്ടു. 1,91,96,734 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,91,96,734
രണ്ടാം ഡോസ് 99,21,243
കരുതല് ഡോസ് 38,09,239
മുന്നണിപ്പോരാളികള്
ഒന്നാം ഡോസ് 1,84,04,139
രണ്ടാം ഡോസ് 1,73,56,693
കരുതല് ഡോസ് 51,50,607
15-18 പ്രായപരിധിയിലുള്ളവര്
ഒന്നാം ഡോസ് 5,13,17,677
രണ്ടാം ഡോസ് 1,20,51,032
18-44 പ്രായപരിധിയിലുള്ളവര്
ഒന്നാം ഡോസ് 54,70,41,238
രണ്ടാം ഡോസ് 42,29,50,695
45-59 പ്രായപരിധിയിലുള്ളവര്
ഒന്നാം ഡോസ് 20,14,14,698
രണ്ടാം ഡോസ് 17,55,24,406
60നുമേല് പ്രായമുള്ളവര്
ഒന്നാം ഡോസ് 12,57,25,893
രണ്ടാം ഡോസ് 10,93,53,037
കരുതല് ഡോസ് 75,31,913
കരുതല് ഡോസ് 1,64,91,759
ആകെ 1,71,79,51,432
കഴിഞ്ഞ 24 മണിക്കൂറിനുള്ളില് 1,50,407 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,13,31,158 ആയി.
ദേശീയ രോഗമുക്തി നിരക്ക് 97.17% ആണ്.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 58,077 പേര്ക്കാണ്.
നിലവില് 6,97,802 പേരാണ് ചികിത്സയിലുള്ളത്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 1.64 ശതമാനമാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 14,91,678 പരിശോധനകള് നടത്തി. ആകെ 74.78 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 5.76 ശതമാനമാണ്. പ്രതിദിന രോഗസ്ഥിരീകരണ നിരക്ക് 3.89 ശതമാനമാണ്.
(ND
ആരോഗ്യ, കുടുംബക്ഷേമ മന്ത്രാലയം
ആരോഗ്യ മേഖലയിലെ ധന വിനിയോഗം
ലഭ്യമായ ഏറ്റവും പുതിയ ദേശീയ ആരോഗ്യ അക്കൗണ്ട് എസ്റ്റിമേറ്റ്  പ്രകാരം കേന്ദ്ര- സംസ്ഥാന സർക്കാരുകൾ ആരോഗ്യ മേഖലയിൽ ചെലവഴിക്കുന്ന ആകെ തുക മൊത്ത ആഭ്യന്തര ഉത്പാദനത്തിന്റെ 1.2 ശതമാനമായിരുന്നു.
സംസ്ഥാന സർക്കാരുകൾക്ക് വേണ്ട സാമ്പത്തികവും സാങ്കേതികവുമായ സഹായം കേന്ദ്ര സർക്കാർ നൽകി വരുന്നു. ആരോഗ്യ മേഖലയ്ക്കായി സർക്കാരുകൾ ചെലവഴിക്കുന്ന തുക മൊത്ത ആഭ്യന്തര ഉത്പാദനത്തിന്റെ 2.5 ശതമാനമായി ഉയർത്താൻ ദേശീയ ആരോഗ്യ നയം -2017 വിഭാവനം ചെയ്യുന്നു.
കേന്ദ്ര ആരോഗ്യ, കുടുംബക്ഷേമ സഹമന്ത്രി ശ്രീ അശ്വിനി കുമാർ ചൗബെ ലോക്സഭയിൽ രേഖാമൂലം നൽകിയ മറുപടിയിലാണ് ഇക്കാര്യങ്ങൾ വ്യക്തമാക്കിയത്.
പ്രധാനമന്ത്രിയുടെ ഓഫീസ്
ഏഷ്യൻ ഗെയിംസിൽ 50 മീറ്റർ റൈഫിൾ 3 പൊസിഷനിൽ വെള്ളി മെഡൽ നേടിയ വനിതാ ടീമിന് പ്രധാനമന്ത്രിയുടെ അഭിനന്ദനം
ഹാങ്ഷൗവിൽ നടക്കുന്ന ഏഷ്യൻ ഗെയിംസിൽ 50 മീറ്റർ റൈഫിൾ 3 പൊസിഷനിൽ വെള്ളി മെഡൽ നേടിയ സിഫ്റ്റ് കൗർ സംര, ആഷി ചൗക്സി, മണിനി കൗശിക് എന്നിവരടങ്ങിയ വനിതാ ടീമിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
എക്സിൽ പ്രധാനമന്ത്രി പോസ്റ്റ് ചെയ്തു:
“നമ്മുടെ കഴിവുറ്റ 50 മീറ്റർ റൈഫിൾ 3 പൊസിഷൻസ് വനിതാ ടീം ഏഷ്യൻ ഗെയിംസിൽ അർഹമായ വെള്ളി മെഡൽ കരസ്ഥമാക്കി. അസാമാന്യമായ കഴിവാണ് അവർ പ്രകടിപ്പിച്ചത്. സിഫ്റ്റ് കൗർ സംര, ആഷി ചൗക്സി, മണിനി കൗശിക് എന്നിവർക്ക് അഭിനന്ദനങ്ങൾ.
Our dedicated and talented 50m Rifle 3 Positions Women's Team has clinched a well-deserved Silver Medal in the Asian Games. They have demonstrated extraordinary talent. Congratulations to Sift Kaur Samra, Ashi Chouksey and Manini Kaushik. pic.twitter.com/5HL6l9T8Fz
— Narendra Modi  September 27, 2023
സാമൂഹ്യനീതി, ശാക്തീകരണ മന്ത്രാലയം
2019-ലെ വയോശ്രേഷ്ഠ സമ്മാന് ദേശീയ പുരസ്കാരത്തിന് മെയ് 31 വരെ അപേക്ഷിക്കാം
സ്തുത്യര്ഹ സേവനമനുഷ്ഠിച്ച മുതിര്ന്ന പൗരന്മാര്ക്കും സ്ഥാപനങ്ങള്ക്കുമായികേന്ദ്ര സാമൂഹിക നീതി, ശാക്തീകരണ മന്ത്രാലയം ഏര്പ്പെടുത്തിയ വയോശ്രേഷ്ഠ സമ്മാന് പുരസ്കാരത്തിന് ഈ മാസം 31 വരെ നാമ നിര്ദ്ദേശം സമര്പ്പിക്കാം. 2019 ലെ പുരസ്കാരത്തിന് കേന്ദ്ര സാമൂഹിക നീതി, ശാക്തീകരണ വകുപ്പ് ഏപ്രില് 17 ന് അപേക്ഷ ക്ഷണിച്ചിരുന്നു.
വിവിധ കേന്ദ്ര മന്ത്രാലയങ്ങള്, വകുപ്പുകള്, സ്വയംഭരണ സ്ഥാപനങ്ങള്, സംസ്ഥാന ഗവണ്മെന്റുകള്, കേന്ദ്ര ഭരണ പ്രദേശങ്ങളിലെ ഭരണകൂടങ്ങള് എന്നിവയ്ക്ക് പുറമെവ്യക്തികള്ക്കും പുരസ്കാരത്തിനായി തങ്ങളുടെ നാമനിര്ദ്ദേശങ്ങള് സമര്പ്പിക്കാം.
എല്ലാവര്ഷവും ഒക്ടോബര് 1 അന്താരാഷ്ട്ര വയോജന ദിനമായിആഘോഷിക്കുന്നുണ്ട്. ഇതോടനുബന്ധിച്ചാണ്കേന്ദ്ര സാമൂഹിക നീതി, ശാക്തീകരണ വകുപ്പ് വയോശ്രേഷ്ഠ സമ്മാന് ദേശീയ പുരസ്കാരം സമ്മാനിക്കുന്നത്. രാഷ്ട്രപതിയാണ് പുരസ്കാരം സമ്മാനിക്കുക.
AM/ND MRD- 291
(
ഉപരാഷ്ട്രപതിയുടെ കാര്യാലയം
വാക്സിൻ എടുക്കുന്നതിലുള്ള താൽപര്യക്കുറവിനെ നേരിടേണ്ടതുണ്ടെന്ന് ഉപരാഷ്ട്രപതി .
ന്യൂ ഡൽഹി -01 , ജൂലായ് 2021
കോവിഡ് -19 പ്രതിരോധ കുത്തിവയ്പ്പിന്റെ പ്രാധാന്യത്തെക്കുറിച്ച് ജനങ്ങളെ ബോധവത്കരിക്കേണ്ടതിന്റെ ആവശ്യകതയെക്കുറിച്ച് ഊന്നി പ്റഞ്ഞ ഉപരാഷ്ട്രപതി ശ്രീ എം. വെങ്കയ്യ നായിഡു, വർഷാവസാനത്തോടെ എല്ലാവർക്കും പ്രതിരോധ കുത്തിവയ്പ്പ് എന്ന ലക്ഷ്യം കൈവരിക്കുന്നതിന് വേണ്ടി കൂട്ടായി പ്രവർത്തിക്കണമെന്ന് എല്ലാ പങ്കാളികളോടും അഭ്യർത്ഥിച്ചു. ഡോക്ടർസ് ദിനത്തോട് അനുബന്ധിച്ച് ഇന്ന് ചെന്നൈയിൽ പ്രശസ്ത നെഫ്രോളജിസ്റ്റ് ഡോ. ജോർജി അബ്രഹാം തന്റെ പുസ്തകം അദ്ദേഹത്തിന് നൽകുന്ന ചടങ്ങിലാണ് .ഉപ രാഷ്ട്രപതി ഈ പ്രസ്താവനകൾ നടത്തിയത് . ഡോക്ടർ , വിദ്യാഭ്യാസ വിദഗ്ദ്ധൻ , ഗവേഷകൻ എന്നീ നിലകളിൽ കഴിഞ്ഞ നാല് പതിറ്റാണ്ടുകളായി, ഡോ. അബ്രഹാം നടത്തിയ തൊഴിൽ പരമായ പര്യടനങ്ങളെ ക്കുറിച്ചുള്ള വിവരണമാണ് “മൈ പേഷ്യന്റ്സ് മൈ ഗോഡ് - ജേർണി ഓഫ് എ കിഡ്നി ഡോക്ടർ " എന്ന് പേരിട്ടിരിക്കുന്ന പുസ്തകം . ,ഈ അവസരത്തിൽ, ജനസംഖ്യയിലെ ചില വിഭാഗങ്ങളിൽ, പ്രത്യേകിച്ച് ഗ്രാമപ്രദേശങ്ങളിൽ, വാക്സിൻ എടുക്കുന്നതിന് മടികാണിക്കുന്നു എന്നത് പരിഹരികേണ്ടതാണെന്ന് ശ്രീ നായിഡു അടിവരയിട്ടു പറഞ്ഞു. . ചില വിഭാഗങ്ങൾക്ക് ഇടയിലുള്ള ആശങ്കകൾ ഇല്ലാതാക്കേണ്ടതുണ്ട്, വാക്സിനേഷൻ യജഞം രാജ്യം മുഴുവൻ വ്യാപിക്കുന്നഒരു യഥാർത്ഥ 'ജൻ ആന്തോളൻ' ആയി മാറണം. വാക്സിനേഷൻ എടുക്കാൻ ജനങ്ങളെ പ്രോത്സാഹിപ്പിക്കുന്നതിന് തയ്യാറാവണമെന്ന് സിവിൽ സൊസൈറ്റി അംഗങ്ങളോടും, ചലച്ചിത്ര വ്യക്തികൾ, കായികതാരങ്ങൾ,, കക്ഷി ഭേദമെന്യേ ജന പ്രതിനിധികൾ എന്നിവരുൾപ്പെടെ വിവിധ മേഖലകളിൽ പ്രവർത്തിക്കുന്ന പ്രമുഖ വ്യക്തികളോട് ഉപ രാഷ്ട്രപതി അഭ്യർത്ഥിച്ചു. ഇന്ത്യൻ മെഡിക്കൽ അസോസിയേഷന്റെ കണക്കുകൾ പരാമർശിച്ച ശ്രീ നായിഡു ആരോഗ്യ മേഖലയിലെ 1500 ഓളം അംഗങ്ങളാണ് കോവിഡിന് ഇര ആയതെന്നും , ഇത് അവരുടെ തൊഴിലിനോടുള്ള സമാനതകളില്ലാത്ത അർപ്പണബോധവും പ്രതിബദ്ധതയും കാണിക്കുന്നുവെന്ന്ന്നും പറഞ്ഞു. അവരുടെ ത്യാഗത്തിന് രാഷ്ട്രം എന്നും നന്ദിയുള്ളവരായിരിക്കുമെന്ന് ശ്രീ നായിഡു പറഞ്ഞു. പ്രശസ്ത ഡോക്ടറും , വിദ്യാഭ്യാസ വിദഗ്ധനും , സ്വാതന്ത്ര്യസമര സേനാനിയുമായിരുന്ന ഡോ. ബിദാൻ ചന്ദ്ര റോയ്ക്ക് ഉപ രാഷ്ട്രപതി ആദരാഞ്ജലികൾ അർപ്പിച്ചു. അദ്ദേഹത്തിന്റെ ജന്മദിനമാണ് ഡോക്ടർസ് ദിനമായി ആചരിക്കുന്നുത് . .
IE
(Visitor Counter : 190
നിയമ, നീതി മന്ത്രാലയം
ടെലി ലോ പരിപാടിയുടെ, ഗുണഭോക്താക്കളുടെ അനുഭവ കഥകളുടെ ഇ -പതിപ്പ് കേന്ദ്ര നീതിന്യായ വകുപ്പ് പുറത്തിറക്കി
ടെലി- ലോ പരിപാടിയുടെ വിജയത്തിന്റ സ്മരണയ്ക്കായി പരിപാടിയുടെ ഗുണഭോക്താക്കളുടെ അനുഭവങ്ങളും, തർക്കപരിഹാരത്തിൽ അവർക്ക് ലഭിച്ച സഹായങ്ങളും ഉൾപ്പെടുത്തിക്കൊണ്ടുള്ള ആദ്യ ബുക്ക്ലെറ്റ് കേന്ദ്ര നീതിന്യായ വകുപ്പ് പുറത്തിറക്കി. "ടെലി ലോ: സഹായം അന്യമായവരിലേക്ക് അത് എത്തിക്കുമ്പോൾ, ഗുണഭോക്താക്കളുടെ അനുഭവസാക്ഷ്യങ്ങൾ" എന്ന് പേരിട്ടിരിക്കുന്ന ബുക്ക് ലെറ്റിൽ, തങ്ങളുടെ ദൈനംദിന ജീവിതത്തിൽ നേരിട്ട പ്രശ്നങ്ങളും അവയ്ക്ക് ലഭിച്ച പരിഹാരങ്ങളും ഉൾപ്പെടുത്തിയിട്ടുണ്ട്.
രാജ്യത്തെ 29 സംസ്ഥാന, കേന്ദ്രഭരണ പ്രദേശങ്ങളിലെ 115 ആസ്പിറേഷനൽ ജില്ലകൾ ഉൾപ്പെടെയുള്ള 260 ജില്ലകൾ, 29860 പൊതു സേവന കേന്ദ്രങ്ങൾ എന്നിവിടങ്ങളിലായി നൽകിവരുന്ന സൗകര്യം മൂന്ന് ലക്ഷത്തിലേറെ പേർ ഇതുവരെ ഉപയോഗിച്ചിട്ടുണ്ട്.
വ്യവഹാര നടപടികൾ തുടങ്ങുന്നതിനു മുൻപ് തന്നെ വേണ്ട സഹായം ഉറപ്പാക്കുന്നത് ലക്ഷ്യമിട്ടാണ് 2017 ടെലി ലോ പരിപാടിക്ക് രാജ്യത്ത് തുടക്കമായത്. രാജ്യത്തെ വിവിധ പഞ്ചായത്തുകളിലെ പൊതുസേവന കേന്ദ്രങ്ങളിലെ വീഡിയോ കോൺഫറൻസിംഗ് ടെലഫോൺ സൗകര്യങ്ങളിലൂടെ വിദഗ്ധ അഭിഭാഷകരുടെ പാനലുമായി ആവശ്യക്കാർക്ക് ആശയവിനിമയം നടപ്പാക്കാൻ ഇതിലൂടെ സാധിച്ചു.
നിയമ സഹായം ആവശ്യമുള്ള ആളുകളിലും സമൂഹങ്ങളിലും ടെലി ലോ സൗകര്യം എത്തിക്കാൻ NALSA, CES-eGov എന്നിവയ്ക്ക് കീഴിലുള്ള മുൻനിര വോളന്റിയര്മാരിലൂടെ സാധിച്ചു.
IEC മായി ബന്ധപ്പെട്ട വിദഗ്ധ വിവരങ്ങൾ https://www.tele-law.in/ എന്ന പൊതു പോർട്ടലിൽ ലഭ്യമാക്കിയിട്ടുണ്ട്.
പ്രധാനമന്ത്രിയുടെ ഓഫീസ്
ഒഡീഷ ബസ് അപകടം : പ്രധാനമന്ത്രി അനുശോചിച്ചു ; പി എം എൻ ആർ എഫിൽ നിന്ന് സഹായധനം പ്രഖ്യാപിച്ചു
ഒഡീഷയിലെ ഗഞ്ചം ജില്ലയിലുണ്ടായ ബസ് അപകടത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി.മരിച്ച ഓരോരുത്തരുടെയും അടുത്ത ബന്ധുക്കൾക്ക് പ്രധാനമന്ത്രിയുടെ ദേശീയ ദുരന്തനിവാരണ നിധിയിൽ  നിന്ന് നിന്ന് 2 ലക്ഷം രൂപ സഹായധനം പ്രഖ്യാപിച്ചു. . പരിക്കേറ്റവർക്ക് 50,000 രൂപ വീതവും നൽകും
പ്രധാനമന്ത്രി ട്വീറ്റ് ചെയ്തു;
“ഒഡീഷയിലെ ഗഞ്ചം ജില്ലയിലുണ്ടായ ബസ് അപകടത്തിൽ വേദനിക്കുന്നു. പ്രിയപ്പെട്ടവരെ നഷ്ടപ്പെട്ടവർക്ക് അനുശോചനം. പരിക്കേറ്റവർ വേഗം സുഖം പ്രാപിക്കട്ടെ. അപകടത്തിൽ മരിച്ച ഓരോ വ്യക്തിയുടെയും അടുത്ത ബന്ധുക്കൾക്ക് പിഎംഎൻആർഎഫിൽ നിന്ന് 2 ലക്ഷം നൽകും. പരിക്കേറ്റവർക്ക് അൻപതിനായിരം രൂപയും നൽകും. പ്രധാനമന്ത്രി "
ND
(